|  |  |
| --- | --- |
|  | «Toshkent Dori-Darmon»  aksiyadorlik jamiyati  aksiyadorlarining  2016 yil 26 maydagi  navbatdagi yillik umumiy  yig'ilishi qarori bilan  «TASDIQLANGAN» |
|  |  |

«TOSHKENT DORI-DARMON» AKSIYADORLIK JAMIYATI AKSIYADORLAR UMUMIY

YIG'ILISHI TO'G'RISIDAGI

NIZOMI

Тошкент - 2016 йил

MUNDARIJA

1. Umumiy qoidalar

2. Aksiyadorlar umumiy yig'ilishining vakolatlari va qarorlarni qabul

qilish

3. Aksiyadorlar umumiy yig'ilishda katnashish huquqi. Aksiyadorlarni va

ularning vakolatli vakillarini ruyxatdan o'tkazish

4. Aksiyadorlarning yillik umumiy yig'ilishini o'tkazishga tayyorgarlik kurish

5. Aksiyadorlarning navbatdan tashqari umumiy yig'ilishini o'tkazishga tayyorgarlik kurish

6. Aksiyadorlar umumiy yig'ilishi kvorumi

7. Aksiyadorlar umumiy yig'ilishning ishchi organlari

8. Aksiyadorlar umumiy yig'ilishni olib borish tartibi

9. Aksiyadorlar umumiy yig'ilishi bayoni

10. Aksiyadorlar umumiy yig'ilishi qarorlarini bajarish

I. UMUMIY QOIDALAR

1.1. Mazkur nizom «Toshkent shahar Dori-Darmon» Aksiyadorlik jamiyatining aksiyadorlari umumiy yig'ilishi mavqeini belgilaydi va uning ishini, uni o'tkazish va qarorlar qabul qilinishini tartibga soladi.

1.2. Mazkur Nizom qonunchilik va « Toshkent shahar Dori-Darmon » Aksiyadorlik jamiyatining keyinchalik «Jamiyat») ustaviga muvofiq ishlab chiqilgan.

1.3. Jamiyat xar yili aksiyadorlarning yillik (navbatdagi) umumiy yig'ilishini o'tkazishi shart.

1.4. Aksiyadorlarning yillik umumiy yig'ilishi yil tugaganidan keyin olti oydan kechiktirmay o'tkaziladi. Jamiyat aksiyadorlarining navbatdagi (yillik) umumiy yig'ilishi xar yili odatda 1 maydan 31 may oralig'ida o'tkaziladi. Aksiyadorlarning yillik umumiy yig'ilishida Jamiyatning kuzatuv kengashini va taftish komissiyasini saylash to'g'risidagi, Jamiyatning Bosh direktori bilan tuzilgan shartnomaning muddatini uzaytirish, uni qayta tuzish yoki bekor qilish masalalari xal etiladi, shuningdek, Jamiyatning yillik xisoboti, Kuzatuv kengashi va Ijroiya organining Jamiyatni rivojlantirish strategiyasiga erishish buyicha ko'rilayotgan chora-tadbirlar to'g'risidagi xisobotlari ko'rib chiqiladi.

1.5. Aksiyadorlarning yillik umumiy yig'ilishidan boshqa o'tkaziladigan yig'ilishlar navbatdan tashqari yig'ilishlar xisoblanadi.

1.6. Aksiyadorlarning umumiy yig'ilishini o'tkazish sanasi va tartibi, yig'ilish o'tkazilishi haqida aksiyadorlarga xabar berish tartibi, aksiyadorlarning umumiy yig'ilishini o'tkazishga tayyorgarlik vaktida aksiyadorlarga beriladigan materiallarning (axborotning)ruyxati Jamiyatning kuzatuv kengashi tomonidan belgilanadi.

II. AKSIYADORLAR UMUMIY YIG'ILISHINING VAKOLATLARI, AKSIYADORLARNI VA ULARNING VAKOLATLI VAKILLARINI RUYXATDAN O'TKAZISH

2.1. Aksiyadorlar umumiy yig'ilishining vakolat doirasiga quyidagilar kiradi:

1) Jamiyat ustav fondining oshirilishi munosabati bilan jamiyat ustaviga o'zgartish va qo'shimchalar kiritish yoki jamiyatning yangi taxrirdagi ustavini tasdiqlash;

2) Jamiyatni qayta tashkil etish;

3) Jamiyatni tugatish, tugatuvchini (tugatish komissiyasini) tayinlash hamda oraliq va yakuniy tugatish balanslarini tasdiqlash;

4) Jamiyat kuzatuv kengashining son tarkibini va kvalifikatsion talablarini belgilash, ularning a'zolarini saylash va a'zolarning vakolatlarini muddatidan ilgari tugatish, Kuzatuv kengashi a'zolariga mukofot va kompensatsiyalar tulash;

5) E'lon qilingan aktsiyalarning eng ko'p mikdorini belgilash;

6) Jamiyatning ustav fondini (ustav kapitalini) kamaytirish;

7) Xususiy aktsiyalarini sotib olish;

8) Jamiyatning tashkiliy tuzilmasini tasdiqlash, ijro organlarini tashkil qilish ijro organlarining faoliyati tartibini belgilab beradigan nizomni tasdiqlash;

9) Bosh direktorni saylash (tayinlash) va uning vakolatlarini muddatidan ilgari tugatish. Jamiyat Bosh direktorini tayinlash (saylash) tanlov chet el menedjerlari ham qatnasha oladigan tarzda amalga oshiriladi.

10) Moliyaviy yil yakuniga ko'ra jamiyat sof foydasidan ogohlantiruvchi xarakterdagi to'lovlarning miqdorini o'rnatish;

11) Jamiyat taftish komissiyasining a'zolarini saylash va ularning vakolatlarini muddatidan ilgari tugatish, shuningdek taftish komissiyasi to'g'risidagi nizomni tasdiqlash, Taftish komissiyasi a'zolariga mukofot va kompensatsiyalar to’lash;

12) Jamiyatning yillik xisobotini, shuningdek jamiyat faoliyatining asosiy yunalishlari va maksadidan kelib chiqqan xolda jamiyatni o'rta muddatga va uzoq muddatga rivojlantirishning aniq muddatlari belgilangan strategiyasini tasdiqlash;

13) Jamiyatning foydasi va zararlarini taqsimlash;

14) Jamiyat kuzatuv kengashining va taftish komissiyasining (taftishchisining) o'z vakolat doirasiga kiradigan masalalar yuzasidan, shu jumladan, Jamiyatni boshqarishga doir qonun hujjatlarida belgilangan talablarga rioya etilishi yuzasidan jamiyat kuzatuv kengashining xisobotlarini va taftish komissiyasining (taftishchisining) xulosalarini eshitish;

15) Imtiyozli huquqni qo'llamaslik to'g'risida O'zbekiston Respublikasining "Aksiyadorlik jamiyatlari va aksiyadorlarning huquqlarini ximoya qilish to'g'risida"gi Qonunining 35-moddasida va mazkur nizomda nazarda tutilgan qarorlar qabul qilish;

16) Aksiyadorlar umumiy yig'ilishining reglamentini tasdiqlash;

17) Aktsiyalarni maydalash va yiriklashtirish;

18) Joriy qonun hujjatlari asosida yirik bitimlar tuzilishini to'g'risidagi qaror qabul qilish.;

19) Qonunchilik asosida jamiyatning affillangan shaxsi bilan bitimlar tuzish to'g'risida qaror qabul qilish;

20) Dividendlar to'lovi, dividendlar miqdori, shakli va har bir turdagi aktsiya uchun uning to'lov tartibi to'g'risidagi qaror qabul qilish;

21) Ijro organi bilan affilangan shaxslar o'rtasidagi bitimlarni va yirik bitimlarni mustaqil ravishda bajarishi uchun jamiyatning joriy xo'jalik faoliyatiga tegishli bitimlarni aniqlash;

22) Korporativ boshqaruv kodeksi tavsiyalariga rioya etish majburiyatini olish to'g'risida qaror qabul qilish;

23) Korporativ boshqaruv kodeksi tavsiyalariga rioya etmaganligi uchun yoki ma'lumotlarni kodeksda ko'rsatilgan tartibda oshkor etmaganligi uchun yuqori lavozimdagi xodimlarga choralar ko'rishni belgilaydi;

24) Mazkur nizomga, jamiyat ustaviga va qonun hujjatlariga muvofiq boshqa masalalarni hal etish.

Mazkur Nizomning ikkinchi xatboshi 1), 2), 3), 4), 14), 18) bandlaridagi masalalar buyicha qarorlar, aksiyadorlar Umumiy yig'ilishi tomonidan aksiyadorlarning umumiy yig'ilishida ishtirok etayotgan ovoz beruvchi aksiyadorlarning to'rtdan uch qismidan iborat ko'pchilik ovozi bilan qabul qilinadi.

Ovozga quyilgan boshqa masalalar buyicha aksiyadorlar umumiy yig'ilishining qarori, Jamiyatning ovoz beruvchi aktsiyalari egalari bo'lgan, yig'ilishda ishtirok etayotgan aksiyadorlarning kupchilik (oddiy kupchilik) ovozi bilan qabul qilinadi.

2.2. Aksiyadorlar umumiy yig'ilishining vakolatlariga doir masalalar jamiyatning ijro organiga hal etish uchun berilmaydi.

III. AKSIYADORLAR UMUMIY YIG'ILISHDA KATNASHISH HUQUQI. AKSIYADORLAR VA ULARNING VAKOLATLI VAKILLARINI RUYXATDAN O'TKAZISH.

3.1. Aksiyadorlarning umumiy yig'ilishida ishtirok etish huquqiga aksiyadorlarning umumiy yig'ilishi o'tkaziladigan sanadan uch ish kuni oldin shakllantirilgan jamiyat aksiyadorlarining reestrida qayd etilgan aksiyadorlar ega bo'ladi.

3.2. Jamiyat aksiyadorning talabiga ko'ra aksiyadorga u aksiyadorlarning umumiy yig'ilishini o'tkazish uchun shakllantirilgan Jamiyat aksiyadorlarining reestriga kiritilganligi to'g'risida axborot taqdim etishi shart.

3.3. Jamiyat aksiyadorlarining shakllantirilgan reestriga o'zgartirishlar faqat reestr tuzilgan sanada ko'rsatib o'tilgan reestrga kiritilmagan shaxslarning buzilgan huquqlari tiklangan yoki uni tuzishda yul quyilgan xato tuzatilgan taqdirda qonun hujjatlarida belgilangan tartibda kiritilishi mumkin.

3.4. Jamiyatning kuzatuv kengashi a'zolari, Bosh direktor va taftish komissiyasi a'zolari, jamiyat auditori, aksiyadorlik jamiyati reestrida mavjud aktsiyadolar va ularning vakolatli vakillari ishtirok huquqiga ega.

Kuzatuv kengashi a'zoligiga, taftish komissiyasiga va Bosh direktor lavozimiga nomzodlar aksiyadorlarning umumiy yig'ilishida o'zlarining nomzodlari ko'rilishida ishtirok etishlari mumkin.

3.5. Aksiyadorlar umumiy yig'ilishida ishtirok etish uchun aksiyadorlar yoki ularning vakolatli vakillari yig'ilish xabarnomasida ko'rsatilgan o'tkazilish joyi va vaqti ko'rsatilganligi to'g'risidagi ruyxatdan o'tishlari kerak.

3.6. Aksiyadorning vakili aksiyadorlarning umumiy yig'ilishida yozma shaklda tuzilgan ishonchnoma asosida ish yuritadi. Ovoz berishga doir ishonchnomada vakolat bergan va vakil qilingan shaxs to'g'risidagi ma'lumotlar (ismi-sharifi yoki nomi, yashash joyi yoki joylashgan yeri, pasportiga oid ma'lumotlar) bulishi lozim.

3.7. Jismoniy shaxs vakilining ishonchnomasi notarial tartibda tasdiqlangan bo'lishi shart. Yuridik shaxs vakilining ishonchnomasi ushbu yuridik shaxs raxbarining imzosi yoki va yuridik shaxsning muxri bilan tasdiqlangan holda beriladi.

3.8. Yuridik shaxs (Jamiyat aksiyadori) raxbari umumiy yig'ilishdagi o'z vakolatlarini lavozimga tayinlash to'g'risidagi huquqiy hujjat hamda shaxsni tasdiqlovchi hujjat asosida amalga oshiradi.

3.9. Yuridik shaxsning (Jamiyat aksiyadorining) vakili aksiyadorlar umumiy yig'ilishida ushbu yuridik shaxs rahbarining imzosi yoki bunga ta'sis hujjatlari bilan vakil qilingan boshqa shaxsning imzosi va yuridik shaxsning muhri bilan tasdiqlangan uning nomiga berilgan ishonchnoma mavjud bo'lgan taqdirda qatnashishi mumkin.

3.10. Agar Jamiyatning aktsiyasi bir nechta shaxsning umumiy ulushli mulkida bulsa, aksiyadorlarning umumiy yig'ilishida ovoz berish vakolatlari ularning xoxishiga ko'ra umumiy ulushli mulk ishtirokchilaridan biri yoki ularning umumiy vakili tomonidan amalga oshiriladi. Ko’rsatib o’tilgan xar bir shaxsning vakolatlari tegishli tarzda rasmiylashtirilgan bulishi kerak.

3.11. Aksiyadorlar umumiy yig'ilishida nominalga ega aksiyador u bilan tuzilgan shartnomaga muvofiq aktsiyaga ega kishining nomidan ishtirok etishi mumkin.

3.12. Aksiyadorlarning umumiy yig'ilishini o'tkazish uchun shakllantirilgan Jamiyat aksiyadorlari reestriga muvofiq ushbu Nizomning 1 -ilovasidagi shakl buyicha qayd etish ruyxati tuziladi.

Qayd etish ruyxati risola holiga keltirilgan, tartib raqami quyilgan, ip o'tkazib tiqilgan va aksiyadorlik Jamiyat muhri bilan tasdiqlangan bo'lishi kerak.

3.13. Umumiy yig'ilishni o'tkazishda aksiyadorlar (ularning vakillari) qayd etish ruyxatiga imzo chekadilar va jamiyat aksiyadorlari reestri ma'lumotlari buyicha belgilangan har bir aksiyadorning ovoz beruvchi aktsiyalari sonidan kelib chiqib ovoz berish uchun byulletenlar to'plamini oladilar (2-ilova).

3.14. Agar yig'ilish qatnashchisi bir yoki bir necha aksiyadorning manfaatlarini ifodalashga ishonchnoma taqdim etsa, u holda unga u ifodalayotgan aksiyador (aksiyadorlar) uchun ovoz berishga byulleten beriladi, ruyxatdan o'tish ruyxatida esa u ifodalayotgan aksiyadorning familiyasi qarshisiga «\_\_\_\_\_\_\_» ta (soni) ovoz beruvchi aktsiyalar buyicha «\_\_\_\_\_»da berilgan ishonchnoma buyicha» degan yozuv kayd etiladi hamda vakilning familiyasi, ismi, otasining ismi ko'rsatiladi.

IV. AKSIYADORLARNING YILLIK UMUMIY YIG'ILISHINI O'TKAZISHGA TAYYORGARLIK KURISH

4.1. Aksiyadorlarning umumiy yig'ilishi o'tkazilishiga tayyorgarlikni kuzatuv kengashi amalga oshiradi va belgilaydi:

• umumiy yig'ilish o'tkaziladigan sana, vaqt va joyni;

• umumiy yig'ilishning kun tartibini;

• umumiy yig'ilishni o'tkazish va aksiyadorlarni xabardor qilish uchun Jamiyat aksiyadorlarining reestri shakllantiriladigan sanani;

• umumiy yig'ilish o'tkazilishi haqida aksiyadorlarga xabar qilish tartibini;

• umumiy yig'ilishni o'tkazishga tayyorgarlik ko'rilayotganda aksiyadorlarga taqdim etiladigan axborot (materiallar) ruyxatini;

• ovoz berish byulletenining shakli va matnini.

4.2. Aksiyadorlarning umumiy yig'ilishi o'tkaziladigan sana uni o'tkazish to'g'risida qaror qabul qilingan kundan e'tiboran 10 kundan kam va 30 kundan ko'p etib belgilanishi mumkin emas.

4.3. Aksiyadorlarning umumiy yig'ilishini o'tkazish to'g'risidagi xabar aksiyadorlarning umumiy yig'ilishi o'tkaziladigan sanadan kamida 7 kundan kechiktirmay, lekin uzog'i bilan 30 kun oldin Jamiyatning rasmiy veb-saytida, “Toshkent” RFB siida, Qimmatli qog'ozlar bozorini faoliyatini muvofiqlashtirish va rivojlantirish markazi Yagona korporativ axborot portalining rasmiy veb saytida, ommaviy axborot vositalarida e'lon qilinadi, shuningdek aksiyadorlarga elektron pochta orkali yuboriladi (3-ilovaga binoan).

Jamiyat aksiyadorlarni qimmatli qog'ozlar bozorining professional ishtirokchisi bilan jamiyat o'rtasida tuzilgan shartnomani va tegishli xizmat ko'rsatishga muvofiqligini mustaqil ravishda yoki yozma ravishda xabardar qilish huquqiga ega.

4.4. Aksiyadorlarning umumiy yig'ilishini o'tkazish to'g'risidagi xabarda qo'yidagilar ko'rsatilishi kerak:

* Jamiyatning nomi, joylashgan joyi (pochta manzili) va elektron pochta manzili;
* umumiy yig'ilish utkaziladigan sana, vaqt va joy;
* Jamiyat aksiyadorlarining reestri shakllantiriladigan sana;
* umumiy yig'ilish kun tartibiga kiritilgan masalalar;
* umumiy yig'ilishni o'tkazishga tayyorgarlik ko'rilayotganda aksiyadorlarga taqdim etilishi lozim bo'lgan axborot (materiallar) bilan aksiyadorlarni tanishtirish tartibi.

4.5. Aksiyadorlarning umumiy yig'ilishini o'tkazishga tayyorgarlik ko'rilayotganda aksiyadorlarga taqdim etilishi lozim bo'lgan axborotga (materiallarga) Jamiyatning yillik hisoboti, Jamiyatning yillik moliya-xujalik faoliyatini tekshirish natijalari yuzasidan Jamiyat taftish komissiyasining va auditorlik tashkilotining xulosasi,

Jamiyat bosh direktori, kuzatuv kengashi hamda taftish komissiyasi a'zoligiga nomzodlar to'g'risidagi ma'lumotlar, Jamiyatning ustaviga kiritiladigan o'zgartish va qo'shimchalar loyixasi yoki Jamiyatning yangi tahrirdagi ustavi loyixasi, shuningdek, umumiy yig'ilish kun tartibi buyicha kuzatuv kengashining pozitsiyasi to'g'risidagi ma'lumotlar kiradi

4.6. Aksiyadorlarning umumiy yig'ilishini o'tkazishga tayyorgarlik ko'rilayotganda aksiyadorlarga taqdim etilishi majburiy bo'lgan qo'shimcha axborotning (materiallarning) ruyxati qimmatli qog'ozlar bozorini tartibga solish buyicha vakolatli davlat organi tomonidan belgilanishi mumkin.

4.7. Aksiyadorlarga taqdim etiladigan axborot (materiallar) shuningdek, umumiy yig'ilish kun tartibi buyicha kuzatuv kengashining pozitsiyasi to'g'risidagi ma'lumotlar aksiyadorlar yillik umumiy yig'ilishi o'tkazilishidan 10 kun oldin, aksiyadorning aksiyadorlar bilan muloqatga javobgar ishchiga yozma yoki elektron ravishda murojaati taqdim etilishi mumkin.

4.8. Jamiyat ovoz beruvchi aktsiyalarining hammasi bo'lib kamida bir foiziga egalik qiluvchi aksiyadorlar (aksiyador) Jamiyatning moliya yili tugaganidan keyin 60 kundan kechiktirmay aksiyadorlarning yillik umumiy yig'ilishi kun tartibi (4-ilovada ko'rsatilgan shaklda), foydani taqsimlash, Jamiyat kuzatuv kengashi va taftish

komissiyasiga bu organning miqdor tarkibidan oshmaydigan tarzda nomzodlar ko'rsatishga, nomzodlarni umumiy yig'ilish o'tkazilgunga kadar almashtirish imkoniyati bilan taklif kiritish huquqiga ega.

4.9. Jamiyat ovoz beruvchi aktsiyalarining hammasi bo'lib kamida bir foiziga egalik qiluvchi aksiyadorlar (aksiyador) foydani taqsimlash, boshqaruv va nazorat organlari nomzodlarni, umumiy yig'ilish o'tkazilgunga kadar almashtirish imkoniyati bilan taklif kiritish huquqiga ega.

4.10. Aksiyadorlar umumiy yig'ilishining kun tartibiga masala uni quyish sabablari, masalani kiritayotgan aksiyadorlarning (aksiyadorning) ismi-sharifi (nomi), ularga tegishli aktsiyalarning soni va turi ko'rsatilgan holda yozma shaklda kiritiladi.

Jamiyat kuzatuv kengashiga va taftish komissiyasiga nomzodlar ko'rsatish to'g'risida takliflar kiritilganda, shu jumladan o'zini o'zi nomzod qilib ko'rsatilgan taqdirda nomzodning ismi-sharifi, unga tegishli aktsiyalarning soni va turi (agar nomzod Jamiyat aksiyadori bo'lsa), shuningdek nomzodni ko'rsatayotgan aksiyadorlarning ismi-sharifi (nomi), ularga tegishli aktsiyalarning soni va turi ko'rsatiladi.

4.11. Jamiyatning kuzatuv kengashi tushgan takliflarni ko'rib chiqishi hamda mazkur nizomning 4.8. bandda belgilangan muddat tugaganidan so'ng 10 kundan kechiktirmay ularni aksiyadorlarning umumiy yig'ilishi kun tartibiga kiritish to'g'risida yoki mazkur kun tartibiga kiritishni rad etish haqida qaror qabul qilishi shart.

4.12. Aksiyadorlar (aksiyador) tomonidan kiritilgan masala aksiyadorlar umumiy yig'ilishining kun tartibiga, xuddi shuningdek ko'rsatilgan nomzodlar Jamiyatning kuzatuv kengashiga va taftish komissiyasiga saylov buyicha ovoz berish uchun nomzodlar ruyxatiga kiritilishi kerak, quyidagi hollar bundan mustasno:

• ushbu nizomning 4.8. bandida belgilangan muddatga aksiyadorlar (aksiyador) tomonidan rioya etilmagan bulsa;

• aksiyadorlar (aksiyador) Jamiyatning ushbu nizomning 4.8. bandida nazarda tutilgan mikdordagi ovoz beruvchi aktsiyalarining egasi bo'lmasa;

• agar jamiyat organlariga saylanadigan nomzodlar to'g'risida ma'lumotlar to'liq bo'lmasa;

• takliflar konun xujjatlari talablariga muvofik bulmasa.

4.13. Aksiyadorlar (aksiyador) Jamiyat kuzatuv kengashi va taftish komissiyasiga o'zlari ko'rsatgan nomzodlar ruyxatiga aksiyadorlarning yillik umumiy yig'ilishi o'tkazilishi to'g'risidagi xabar e'lon qilingan sanadan e'tiboran 3 ish kunidan kechiktirmay o'zgartirishlar kiritishga haqli.

4.14. Jamiyat kuzatuv kengashining masalani aksiyadorlar umumiy yig'ilishining kun tartibiga yoki nomzodni Jamiyat kuzatuv kengashiga va taftish komissiyasiga saylov buyicha ovoz berish uchun nomzodlar ruyxatiga kiritishni rad etish to'g'risidagi asoslantirilgan qarori masalani kiritgan yoki taklif taqdim etgan aksiyadorlarga (aksiyadorga) qaror qabul qilingan kundan e'tiboran 3 ish kunidan kechiktirmay yuboriladi.

4.15. Jamiyat kuzatuv kengashining masalani aksiyadorlar umumiy yig'ilishining kun tartibiga yoki nomzodni Jamiyat kuzatuv kengashiga va taftish komissiyasiga saylov buyicha ovoz berish uchun nomzodlar ruyxatiga kiritishni rad etish to'g'risidagi qarori ustidan sudga shikoyat qilinishi mumkin.

V. AKSIYADORLARNING NAVBATDAN TASHQARI UMUMIY YIG'ILISHINI O'TKAZISHGA TAYYORGARLIK KO’RISH

5.1. Aksiyadorlarning navbatdan tashqari umumiy yig'ilishi Jamiyat kuzatuv kengashining qaroriga ko'ra:

• uning o'z tashabbusi asosida;

• taftish komissiyasining yozma talabi;

• yozma talab taqdim etilgan sanada Jamiyat ovoz beruvchi aktsiyalarining kamida 5% egalik qiluvchi aksiyadorning (aksiyadorlarning) yozma talabi asosida (5-ilovaga binoan) o'tkaziladi.

5.2. Kuzatuv kengashi vakolatlarini muddatidan ilgari tugatish masalasi buyicha aksiyadorlarning navbatdan tashqari umumiy yig'ilishini o'tkazish to'g'risidagi asosiy talablari kuyidagilardan iborat:

• O'zbekistan Respublikasining qonunlari, Jamiyat ustavi va umumiy yig'ilish qarorlariga rioya kilmaslik;

• Aksiyadorlarning mulkiy huquqlariga zarar keltirish va Jamiyatga ziyon keltirish, shuningdek, moliyaviy-xujalik faoliyatining yomonlashuvi, Jamiyat foydasi va rentabelligining pasayishi, ish va xizmatlar realizatsiyasini asossiz kiskartirilishi bilan bog'lik;

• Jamiyatning iqtisodiy nochorligi (bankrotlik) xavfi va belgilarining paydo bo'lishi, davlat byudjeti, byudjetdan tashqari fondlar oldidagi, ishchilarning oylik maoshi buyicha doimiy qarzdorlikning mavjudligi;

5.3. Aksiyadorlarning navbatdan tashqari umumiy yig'ilishini o'tkazish to'g'risidagi talabda yig'ilish kun tartibiga kiritilishi kerak bo'lgan masalalar ularni kiritish sabablari ko'rsatilgan holda ta'riflangan bo'lishi kerak.Agar navbatdan tashqari umumiy yig'ilishini chaqirish kuzatuv kengashi vakolatlarini muddatidan ilgari tugatish masalasini kiritish belgilangan taqdirda, shunday yig'ilish kun tartibiga kuzatuv kengashining yangi tarkibini saylash masalasi to'g'risidagi takliflar kiritilgan bo'lishi shart.

5.4. Jamiyatning kuzatuv kengashi Jamiyat taftish komissiyasining yoki Jamiyat ovoz beruvchi aktsiyalarining kamida besh foiziga egalik qiluvchi aksiyadorning (aksiyadorlarning) talabiga ko'ra chaqiriladigan aksiyadorlarning navbatdan tashqari umumiy yig'ilishi kun tartibidagi masalalarning ta'rifiga o'zgartirishlar kiritishga haqli emas.

5.5. Aksiyadorlarning navbatdan tashqari umumiy yig'ilishini chaqirish to'g'risidagi talab aksiyadordan (aksiyadorlardan) chiqqan taqdirda, bu talabda umumiy yig'ilishni chaqirishni talab qilayotgan aksiyadorning (aksiyadorlarning) ismi-sharifi (nomi), unga tegishli aktsiyalarning soni, turi ko'rsatilgan bo'lishi lozim.

5.6. Aksiyadorlarning navbatdan tashqari umumiy yig'ilishini chaqirish to'g'risidagi talab aksiyadorlarning navbatdan tashqari umumiy yig'ilishini chaqirishni talab qilgan shaxs (shaxslar) tomonidan imzolanadi.

5.7. Jamiyatning taftish komissiyasi yoki Jamiyat ovoz beruvchi aktsiyalarining kamida besh foiziga egalik kiluvchi aksiyador (aksiyadorlar) aksiyadorlarning navbatdan tashqari umumiy yig'ilishini chaqirish to'g'risida talab taqdim etgan sanadan e'tiboran 10 kun ichida Jamiyat kuzatuv kengashi aksiyadorlarning navbatdan tashqari umumiy yig'ilishini chaqirish to'g'risida yoki yig'ilishni chaqirishni rad etish haqida qaror qabul qilishi kerak.

5.8. Jamiyat taftish komissiyasining yoki Jamiyat ovoz beruvchi aktsiyalarining kamida besh foiziga egalik kiluvchi aksiyadorning (aksiyadorlarning) talabiga ko'ra aksiyadorlarning navbatdan tashqari umumiy yig'ilishini chaqirishni rad etish to'g'risidagi qaror kuyidagi hollarda qabul kilinishi mumkin, agar:

* aksiyadorlarning navbatdan tashqari umumiy yig'ilishini chaqirishni talab kilayotgan aksiyador (aksiyadorlar) ushbu bo'limning birinchi bandida nazarda tutilgan miqdordagi Jamiyat ovoz beruvchi aktsiyalarining egasi bo’lmasa;
* kun tartibiga kiritish uchun taklif etilgan masalalardan birortasi ham aksiyadorlar umumiy yig'ilishining vakolat doirasiga kirmasa;
* kun tartibiga kiritish uchun taklif etilgan masala qonun xujjatlari talablariga muvofiq bo'lmasa.

5.9. Jamiyat kuzatuv kengashining aksiyadorlarning navbatdan tashqari umumiy yig'ilishini chaqirish to'g'risidagi qarori yoki bunday yig'ilishni chaqirishni rad etish haqidagi asoslantirilgan qarori yig'ilish chaqirishni talab qilgan shaxslarga qaror qabul qilingan paytdan e'tiboran uch ish kunidan kechiktirmay yuboriladi.

5.10. Jamiyat kuzatuv kengashining aksiyadorlarning navbatdan tashqari umumiy yig'ilishini chaqirishni rad etish to'g'risidagi qarori ustidan sudga shikoyat qilinishi mumkin.

5.11. Jamiyat kuzatuv kengashi ushbu nizomning 5.7. bandida belgilangan muddat ichida aksiyadorlarning navbatdan tashqari umumiy yig'ilishini chaqirish to'g'risida qaror qabul kilmagan taqdirda yoki uni chaqirishni rad etish haqida qaror qabul qilgan taqdirda, aksiyadorlarning navbatdan tashqari umumiy yig'ilishi uni chaqirishni talab qilgan shaxslar tomonidan chakirilishi mumkin.

Bunday hollarda aksiyadorlarning umumiy yig'ilishiga tayyorgarlik ko'rish va uni o'tkazish bilan bog'lik xarajatlarning o'rni aksiyadorlar umumiy yig'ilishining qaroriga ko'ra Jamiyatning mablag'lari hisobidan qoplanishi mumkin.

5.12. Aksiyadorlarning navbatdan tashqari umumiy yig'ilishini o'tkazishga Jamiyat kuzatuv kengashi yoki aksiyadorlarning navbatdan tashqari umumiy yig'ilishini chaqirishni talab qilgan shaxslar konunchilikda va ushbu Nizomda o'rnatilgan tartibda tayyorgarlik ko'radi.

VI. AKSIYADORLAR UMUMIY YIG'ILISHI KVORUMI

6.1. Agar aksiyadorlarning umumiy yig'ilishida ishtirok etish uchun ruyxatdan o'tkazish tugallangan paytda Jamiyatning joylashtirilgan ovoz beruvchi aktsiyalarining jami 50 %dan ko'prok ovoziga ega bo'lgan aksiyadorlar (ularning vakillari) ruyxatdan o'tgan bulsa, aksiyadorlarning umumiy yig'ilishi vakolatli (kvorumga ega) bo'ladi.

6.2. Agar yig'ilish boshlanishi belgilangan vaktdan 60 minutdan ortiq vaqt davomida aksiyadorlarning umumiy yig'ilishini o'tkazish uchun kvorum bo'lmasa, aksiyadorlarning takroriy umumiy yig'ilishini o'tkazish sanasi e'lon qilinadi. Aksiyadorlarning takroriy umumiy yig'ilishini o'tkazishda kun tartibini o'zgartirishga yul quyilmaydi.

6.3. Agar aksiyadorlarning o'tkazilmay qolgan yig'ilishi o'rniga chaqirilgan takroriy umumiy yig'ilishida ishtirok etish uchun ruyxatdan o'tkazish tugallangan paytda Jamiyatning joylashtirilgan ovoz beruvchi aktsiyalarining jami qirq foizidan ko'prok ovoziga ega bo'lgan aksiyadorlar (ularning vakillari) ruyxatdan o'tgan bo'lsa, aksiyadorlarning takroriy umumiy yig'ilishi vakolatli bo'ladi.

Aksiyadorlarning takroriy umumiy yig'ilishini o'tkazish to'g'risida xabar ushbu nizomda va Jamiyatning Ustavda nazarda tutilgan tartibda, shaklda va muddatlarda amalga oshiriladi.

6.4. Agar takroriy yig'ilishda kvorum yig'ilmagan bo'lsa, aktsiyadolar tashabbusi bilan bo'lgan yig'ilish o'tkazilmagan hisoblanadi va boshqa chaqirilmaydi.Kuzatuv kengashi, taftish komissiyasi yoki jamiyat auditori tashabbusi bilan bo'lgan yig'ilish kvorum ta'minlamaguncha qaytadan chaqirilaveradi.

6.5. Kvorum bo'lmaganligi sababli aksiyadorlarning umumiy yig'ilishini o'tkazish sanasi 20 kundan kam muddatga ko'chirilgan taqdirda, umumiy yig'ilishda ishtirok etish huquqiga ega bo'lgan aksiyadorlar o'tkazilmay qolgan umumiy yig'ilishda ishtirok etish huquqiga ega bo'lgan aksiyadorlarning reestriga muvofikq aniqlanadi.

VII. AKSIYADORLAR UMUMIY YIG'ILISHNING ISHCHI ORGANLARI

7.1. Quyidagilar umumiy yig'ilish ishchi organlari hisoblanadi: rayosat, sanoq komissiyasi, kotib (kotibiyat).

7.2. Aksiyadorlar umumiy yig'ilishi rayosati va raisi aksiyadorlar umumiy yig'ilishida saylanadi. Aksiyadorlarning umumiy yig'ilishini Jamiyat kuzatuv kengashining raisi, u uzrli sabablarga ko'ra bo’lmagan taqdirda esa, Jamiyat kuzatuv kengashining a'zolaridan biri olib boradi.

7.3. Aksiyadorlar umumiy yig'ilishi raisi yig'ilish rayosatiga boshchilik qiladi, yig'ilish olib borilishini ta'minlaydi va o'z vazifalarini bajarish uchun zarur bo'lgan barcha vakolatlarga ega bo'ladi.

7.4. Umumiy yig'ilish raisi yig'ilish o'tishiga rahbarlik qiladi, ishchi organlari ishini muvofiqlashtiradi, masalalarni muhokama qilish tartibini belgilaydi, ma'ruzachilarning nutq so'zlashlari vaqtini chegaralaydi, yig'ilishni olib borish va ovoz berish davomida tushuntirishlar beradi, zalda tartib o'rnatilishini nazorat kiladi.

7.5. Umumiy yig'ilish raisi umumiy yig'ilish bayonnomasini imzolaydi.

7.6. Ovozlarni sanab chiqish, aksiyadorlarning umumiy yig'ilishida ishtirok etishi uchun aksiyadorlarni ruyxatga olish, shuningdek ovoz berish byulletenlarini tarqatish uchun Jamiyat kuzatuv kengashi tomonidan sanoq komissiyasi tuzilib, uning a'zolari soni va shaxsiy tarkibi aksiyadorlarning umumiy yig'ilishi tomonidan tasdiqlanadi.

7.7. Sanoq komissiyasining tarkibi kamida uch kishidan iborat bulishi kerak. Sanoq komissiyasi tarkibiga Jamiyat kuzatuv kengashining a'zolari, taftish komissiyasining a'zolari, Jamiyat Bosh direktor shuningdek ana shu lavozimlarga nomzodi ko'rsatilgan shaxslar kirishi mumkin emas.

7.8. Aksiyadorlarning umumiy yig'ilishida ovoz berish «Jamiyatning ovoz beruvchi bitta aktsiyasi - bitta ovoz» printsipi buyicha amalga oshiriladi, Jamiyatning kuzatuv kengashi a'zolarini saylash buyicha kumulyativ ovoz berishni o'tkazish hollari bundan mustasno.

7.9. Aksiyadorlarning umumiy yig'ilishida kun tartibi masalalari buyicha ovoz berish ovoz berish byulletenlari orqali amalga oshiriladi.

7.10. Bosh direktorni saylash buyicha Bosh direktor, aksiyadorlar vakillari sifatida vazifasini bajaruvchi ovoz berish huquqiga ega emas.

7.11. Ovoz berilganida ovoz beruvchi qaysi masala buyicha ehtimol tutilgan ovoz berish variantlaridan faqat bittasini qoldirgan bo'lsa, o'sha masala buyicha berilgan ovozlar hisobga olinadi. Mazkur talabni buzgan holda to'ldirilgan ovoz berish byulletenlari xaqiqiy emas deb topiladi va ulardagi masalalar buyicha berilgan ovozlar hisobga olinmaydi.

Agar ovoz berish byulletenida ovozga qo'yilgan bir nechta masala ko'rsatilgan bo'lsa, bir yoki bir nechta masalaga nisbatan ushbu bo'limning birinchi bandida ko'rsatilgan talabga rioya etilmaganligi byulletenning umuman haqiqiy emas deb topilishiga sabab bulmaydi.

7.12. Sanoq komissiyasi unga yuklatilgan vazifalarni bajarish masalasida mustakil ish yurituvchi yig'ilishning ishchi organi xisoblanadi va kuzatuv kengashi taklifi buyicha aksiyadorlar umumiy yig'ilishida saylanadi.

7.13. Sanoq komissiyasi vakolatlarining muddati u aksiyadorlar umumiy yig'ilishi tomonidan saylangan paytdan boshlab aksiyadorlarning tegishli yig'ilishi (yillik yoki navbatdan tashqari) tomonidan sanoq komissiyasining yangi tarkibi saylanishi (yoki qayta saylanishi) paytigacha amal qiladi.

7.14. Aksiyadorlar umumiy yig'ilishini o'tkazishga tayyorgarlik ko'rish paytida sanoq komissiyasi kuzatuv kengashining topshirig'iga ko'ra quyidagi funktsiyalarini amalga oshiradi:

• aksiyadorlar umumiy yig'ilishida katnashish huquqiga ega bo'lgan aksiyadorlar ruyxatini tuzadi;

• ovoz berish byulletenlarini va umumiy yig'ilishning boshqa materiallarini beradi va yuboradi, berilgan (yuborilgan) byulletenlar hisobini olib boradi.

7.15. Aksiyadorlar umumiy yig'ilishida aksiyadorlarning oldingi umumiy yig'ilishi tomonidan saylangan sanoq komissiyasi quyidagi funktsiyalarni amalga oshiradi:

• umumiy yig'ilishda qatnashish uchun aksiyadorlarni (ularning vakillarini) ruyxatdan o'tkazadi;

• ishonchnomalar va ular tomonidan beriladigan huquqlar hisobini yuritadi;

• ovoz berish byulletenlarini va umumiy yig'ilishning boshqa axboroti (materiallari)ni tarqatadi;

• aksiyadorlar umumiy yig'ilishi kvorumi bor yoki yo'qligini aniqlaydi

7.16. Tarkibi bo'lib o'tayotgan aksiyadorlar umumiy yig'ilishi davomida tasdiqlangan sanoq komissiyasi:

• aksiyadorlar (ularning vakillari) tomonidan umumiy yig'ilishda ovoz berish huquqini amalga oshirish munosabati bilan paydo buluvchi masalalarni tushuntiradi;

• ovoz berishga qo'yilayotgan masalalar buyicha ovoz berish tartibini tushuntiradi;

• ovoz berishning belgilangan tartibini va aksiyadorlarning ovoz berishda qatnashishi huquqini ta'minlaydi;

• ovozlarni sanaydi va ovoz berish yakunlarini chiqaradi;

• ovoz berish yakunlari to'g'risida bayonnoma tuzadi;

• ovoz berish byulletenlarini arxivga topshiradi.

VIII. AKSIYADORLAR UMUMIY YIG'ILISHINI OLIB BORISH TARTIBI

8.1. Aksiyadorlar umumiy yig'ilishini olib borish tartibi aksiyadorlarning har bir umumiy yig'ilishida mazkur nizomga muvofiq tasdiqlanadi.

8.2. Kuzatuv kengashi raisi umumiy yig'ilishning rayosatini va kotibini shuningdek zarur bo'lgan hollarda sanoq komissiyasini yangi tarkibini saylashni taklif etadi.

8.3. Aksiyadorlar umumiy yig'ilishi raisi aksiyadorlar umumiy yig'ilishi audio-video va translyatsiyasi veb saytga chiqishiga ruxsat beradi.

8.4. Umumiy yig'ilishni olib borish tartibi yig'ilishning boshlanishi va taxminan tamom bo'lish vaqtini, nutqlar qancha davom etishi va tanaffuslarni, kun tartibi masalalarining izchilligini, kun tartibi masalalari buyicha ma'ruzachilarning familiyalari va lavozimlarini, ovoz berishni amalga oshirish va uning natijalarini e'lon

qilish tartibini nazarda tutadi.

8.5. Aksiyadorlar umumiy yig'ilishining raisi yig'ilish o'tish paytida paydo bo'lgan masalalar buyicha: aksiyadorlar umumiy yig'ilishining har bir qatnashchisiga belgilangan vaqt doirasida so'zga chiqish huquqini berishni rais asosiy tamoyilga asoslanib yakka o'zi hal etadi.

8.6. Kun tartibidagi masalalarni muxokama qilishda katnashish istagini bildirganlar umumiy yig'ilish kotibiyatiga muhokama qilinadigan masalani ko'rsatgan holda yozma talabnoma berishlari lozim.

8.7. Kun tartibining barcha masalalari muhokama qilingandan keyin rais aksiyadorlar umumiy yig'ilishini yopiq deb e'lon qiladi.

IX. AKSIYADORLAR UMUMIY YIG'ILISHINING BAENNOMASI

9.1. Umumiy yig'ilish kotibiyatining son va shaxsiy tarkibi aksiyadorlar umumiy yig'ilishi tomonidan tasdiqlanadi.

9.2. Umumiy yig'ilish kotibiyati:

• umumiy yig'ilishning borishini bayonga qayd etib boradi;

• yozma buyurtmanomalar buyicha yig'ilish kun tartibi masalalarini muhokama qilishda qatnashish istagini bildiruvchilar ruyxatini olib boradi;

• umumiy yig'ilish tamom bo'lgandan sung 10 kundan kechiktirmay aksiyadorlar umumiy yig'ilishi bayonini ikki nusxada tuzadi.

9.3. Aksiyadorlar umumiy yig'ilishining bayonnomasida:

* Aksiyadorlarning umumiy yig'ilishi o'tkazilgan sana, vaqt va joy;
* Jamiyatning ovoz beruvchi aktsiyalariga egalik qiluvchi aksiyadorlar ega bo'lgan ovozlarning umumiy soni;
* Umumiy yig'ilishda ishtirok etgan aksiyadorlar ega bo'lgan ovozlarning soni;
* Umumiy yig'ilishning raisi (rayosati) va kotibi, yig'ilish kun tartibi;
* Ma'ruzalarning asosiy qoidalari, ovozga quyilgan masalalar hamda ular yuzasidan o'tkazilgan ovoz berish yakunlari, yig'ilish qabul qilgan qarorlar;

9.4. Aksiyadorlar umumiy yig'ilishining bayonnomasi aksiyadorlarningumumiy yig'ilishi yopilganidan keyin 10 kundan kechiktirmay ikki nusxada tuziladi. Bayonnomaning xar ikkala nusxasi ham umumiy yig'ilishda raislik kiluvchi va umumiy yig'ilish kotibi tomonidan imzolanadi.

9.5. Sanoq komissiyasi bayoni yig'ilishning maxsus qarori bilan tasdiqlanmaydi, balki ma'lumot uchun qabul kilinadi hamda umumiy yig'ilish bayonnomasiga qo'shib qo'yilishi kerak.

9.6. Aksiyadorlar umumiy yig'ilishi bayoni imzolangandan so'ng sanoq komissiyasi yig'ilish hujjatlarini, shu jumladan umumiy yig'ilishning ruyxatdan o'tish ruyxatini, sanoq komissiyasi a'zolari tomonidan muhrlangan ovoz berish byulletenlarini, ovoz berish yakunlari to'g'risidagi bayonini va aksiyadorlar umumiy yig'ilishi bayonini saqlash uchun jamiyat arxiviga topshiradi.

X. AKSIYADORLAR UMUMIY YIG'ILISHI QARORLARINI BAJARISH

10.1. Aksiyadorlarning umumiy yig'ilishi tomonidan qabul qilingan qarorlar, shuningdek ovoz berish yakunlari aksiyadorlar e'tiboriga:

• aksiyadorlar umumiy yig'ilishi tugaganidan so'ng e'lon qilish;

• aksiyadorlar umumiy yig'ilish bayonnomasi tuzilgan sanadan ikki ish kuni davomida muxim fakt to'g'risidagi ma'lumotlarni oshkor qilish yullari bilan yetkaziladi.

Birja listingida jamiyat aktsiyalari topilshan taqdirda jamiyatning fond birjasiga tegishli ma'lumotlarini rasmiy veb-saytlarida oshkor qilishi

10.2. Aksiyadorlar umumiy yig'ilishi qarorlari bajarilishi ustidan nazorat qilishni, basharti yig'ilish qarorida o'zgacha hol qayd etilmagan va bayonda aks ettirilmagan bo'lsa, Jamiyat kuzatuv kengashi amalga oshiradi.

10.3. Aksiyadorlar umumiy yig'ilishining qarorlari umumiy yig'ilishda hozir bo'lgan, shuningdek hozir bo'lmagan barcha aksiyadorlar tomonidan, ularga tegishli va qonunchilikka zid bo'lmagan qismi buyicha bajarilishi majburiydir.

***Aksiyadorlar umumiy***

***yig'ilishi to'g'risidagi***

***nizomga №1 ILOVA***

|  |  |  |  |  |  |  |  |
| --- | --- | --- | --- | --- | --- | --- | --- |
| **«TOSHKENT SHAHAR DORI – DARMON» aksiyadorlik jamiyatida «\_\_\_\_» \_\_\_\_\_\_\_\_\_\_ 20\_\_\_ yilda o'tkazilayotgan aksiyadorlarining yillik/navbatdan tashqari umumiy** | | | | | | | |
| **yig'ilishida ishtirok etish huquqiga ega aksiyadorlar ruyxati** | | | | | | | |
|  | | | | | | | |
| **Ruyxat markaziy ruyxatga oluvchi tomonidan «\_\_\_\_» \_\_\_\_\_\_\_\_\_\_ 20\_\_\_ yil holatiga shakllantirilgan aksiyadorlar reestriga asosan tuzildi** | | | | | | | |
| **№** | Aksiyador nomi | Ovoz beruvchi aktsiyalar soni | Ustav fondining % | Aksiyadorning imzosi | Vakilning ishtirokida to'ldiriladi | | | |
| Vakilning F.I.SH. | Ishonchnoma № va sanasi | Vakilning imzosi | |
| **1** |  |  |  |  |  |  |  | |
| **2** |  |  |  |  |  |  |  | |
| **…** |  |  |  |  |  |  |  | |

***Umumiy:***

***Sanoq komissiyasi a'zolari:***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Aksiyadorlar umumiy***

***yig'ilishi to'g'risidagi***

***nizomga №2 ILOVA***

**«TOSHKENT SHAHAR DORI – DARMON» AJ da yillik/navbatdan tashqari aksiyadorlar umumiy yig'ilishi ovoz berish uchun**

**BYULLETEN` № \_\_\_\_\_\_\_\_\_\_**

(«\_\_\_\_» \_\_\_\_\_\_\_\_\_\_ 20\_\_\_ yil «TOSHKENT SHAHAR DORI – DARMON» AJ Kuzatuv kengashining qarori bilan tasdiqlangan)

|  |
| --- |
| **\_\_\_\_\_\_\_\_\_\_\_\_\_\_\_\_\_\_\_\_\_ Dona** |

Ovoz beruvchi aktsiyalar soni

Aksiyadorlar umumiy yig'ilishing o'tkazilish joyi –**Toshkent shahri, Shayxontoxur tumani, Navoiy ko'chasi, 40**

Yig'ilish sanasi: «\_\_\_\_» \_\_\_\_\_\_\_\_\_\_ 20\_\_\_ yil, Vaqt: \_\_\_\_\_\_\_\_\_\_\_\_\_\_\_\_\_\_

Aksiyador\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(F.I.SH.)

Vakilning F.I.SH. va ishonchnoma № \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| **№** | Kun tartibi | Ovoz berishga quyilgan masalaning shakli | Ovoz berish masalasi buyicha variantlar\* (Keraksizini o'chirish) | | |
| **1** |  |  | uchun | qarshi | betaraf |
| **2** |  |  | uchun | qarshi | betaraf |
| **…** |  |  | uchun | qarshi | betaraf |

|  |  |  |  |
| --- | --- | --- | --- |
|  | **Ovoz berishga quyilgan masalaning shakli:**  Komulyativ ovoz berish yo'li bilan amalga oshiriladi.  Komulyativ yshl bilan ovoz berilganda har bir aksiyadorga tegishli ovozlar soni Bank kengashiga saylanishi kerak bo'lgan va aksiyador shu yo'l bilan olingan ovozni to'liq bitta  nomzod uchun yoki ularni ikki yoki undan ortig'iga bo'lib berishi mumkin.  **Komulyativ yo'l bilan ovoz berilgan ovoz beruvchi aktsiyalarning umumiy soni \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | | |
| **№** | **Nomzodlar** | **Nomzodlar haqida ma'lumotlar** | **Berilgan ovozlar soni** |
| **1** |  |  |  |
| **2** |  |  |  |
| **...** |  |  |  |

**Aksiyadorning yoki uning vakilining imzosi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(byulleten` aksiyador yoki uning vakili tomonidan imzolanishi kerak)

*\* faqat bitta ovoz varianti qoldiriladi*

***Aksiyadorlar umumiy***

***yig'ilishi to'g'risidagi***

***nizomga №3 ILOVA***

**«TOSHKENT SHAHAR DORI – DARMON» AJ da aksiyadorlar yillik/navbatdan**

**tashqari umumiy yig'ilishi o'tkazilishi**

**MA'LUMOTNOMAsi**

Hurmatli \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, «TOSHKENT SHAHAR DORI – DARMON» AJ o'zining aksiyadorlarini xabardor qiladi shu haqdakim «\_\_\_\_» \_\_\_\_\_\_\_\_

20\_\_\_ yil soat \_\_:\_\_ da Toshkent shahar, Shayxontoxur tumani, Navoiy ko'chasi, 40 uyning ma'muriy binosida «TOSHKENT SHAHAR DORI – DARMON» AJda bayonnoma qaroriga

№\_\_\_\_ muvofiq chaqirilgan aksiyadorlar yillik/navbatdan tashqari umumiy yig'ilishi o'tkazilishi «\_\_\_\_» \_\_\_\_\_\_\_\_ 20\_\_\_ yil jamiyat kuzatuv kengashi yig'ilishi.

aksiyadorlar umumiy yig'ilishida qatnashish huquqiga ega bo'lgan aksiyadorlar,

«\_\_\_\_» \_\_\_\_\_\_\_\_ 20\_\_\_ yil holatiga tuziladi.

**KUN TARTIBI:**

**1.**

**2.**

**3.**

**….**

***• Yig'ilishda qatnashish uchun ruyxatdan o'tguncha, aksiyador o'zi bilan pasport yoki boshqa O'zbekiston Respublikasi qonunchiligiga muvofiq shaxsni tasdiqlovchi hujjat***

***bo'lishi kerak, aksiyadorning vakili bo'lsa yuqoridagi hujjatlardan tashqari nomiga rasmiylashtirilgan ishonchnomasi ham bo'lishi kerak.***

***• Aksiyadorlar yillik/navbatdan tashqari umumiy yig'ilishida ko'rilishi kerak bo'lgan mazkur e'lonni e'lon qilingan kundan boshlab Toshkent, Usta – Shirin 1-berk***

***ko'chasi, 84 uyda, soat 10:00 dan 16:00 gacha ish kunlari aksiyadorlar umumiy yig'ilishi o'tkazilgunicha materiallar bilan tanishishlari mumkin.***

**«TOSHKENT SHAHAR DORI – DARMON» AJ**

**Kuzatuv kengashi**

***Aksiyadorlar umumiy***

***yig'ilishi to'g'risidagi***

***nizomga №4 ILOVA***

**«TOSHKENT SHAHAR DORI – DARMON» AJ**

**Aksiyadorlar umumiy yig'ilishi kun tartibiga masala kiritilishiga**

**aksiyadorning \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**TAKLIFI**

Tegishli akiyalar soni:

\_\_\_\_\_\_\_\_\_\_\_\_ Dona (oddiy)

\_\_\_\_\_\_\_\_\_\_\_\_ Dona (imtiyozli).

Aksiyadorlar umumiy yig'ilishi kun tartibiga kiritilishi kerak bo'lgan masala tahriri (uning chiqish sabablarini ko'rsatish):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kuzatuv kengashiga taklif qilinayotgan nomzodlar (F.I.SH., ish joyi, lavozim, AJ dagi nomzodga tegishli aktsiyalar turlariga ko'ra soni):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Taftish komissiyasiga taklif qilinayotgan nomzodlar (F.I.SH., ish joyi, lavozim, AJ dagi nomzodga tegishli aktsiyalar turlariga ko'ra soni):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

F.I.SH.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(imzo, sana)

***Aksiyadorlar umumiy***

***yig'ilishi to'g'risidagi***

***nizomga №5 ILOVA***

***«TOSHKENT SHAHAR DORI – DARMON» AJ***

**Акциядорларнинг навбатдан ташқари умумий йиғилиши чақирилиши тўғрисида**

**ТАЛАБНОМА**

Yig'ilishni chaqirilishini talab qilayotgan shaxsning F.I.SH. (Nomi): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(agar taftish komissiyasi a'zosi tomonidan talabnoma qo'yilgan holda, buni shuningdek qo'yidagi ustunda ko'rsatib o'tish)

Tegishli aktsiyalar soni (agar aksiyador tomonidan talabnoma qo'yilgan holda to'ldiriladi)

\_\_\_\_\_\_\_\_\_\_\_\_ Dona (oddiy)

\_\_\_\_\_\_\_\_\_\_\_\_ Dona (imtiyozli).

Talabnoma mazmuni (aksiyadorlar umumiy yig'ilishi chaqirilishining sabablari tahriri):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aksiyadorlar umumiy yig'ilishi kun tartibiga kiritilishi kerak bo'lgan masalaning tahriri (uning kiritilishi sabablarini ko'rsatish tahriri):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kuzatuv kengashi a'zoligiga qo'yilayotgan nomzodlar (F.I.SH., ish joyi, lavozimi, AJ dagi nomzodga tegishli aktsiyalar turlariga ko'ra soni):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

F.I.SH. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(imzo, sana)